b"\n_START_ARTICLE_\nAla (aeron\xc3\xa0utica)\n_START_PARAGRAPH_\nUna ala en aeron\xc3\xa0utica \xc3\xa9s el cos de perfil aerodin\xc3\xa0mic capa\xc3\xa7 de generar una difer\xc3\xa8ncia de pressions entre el seu intrad\xc3\xb3s i el seu extrad\xc3\xb3s en despla\xc3\xa7ar-se per l'aire de tal manera que es produeix sustentaci\xc3\xb3. S'utilitza en les aeronaus i pot ser fixe, com la d'un avi\xc3\xb3, o girat\xc3\xb2ria com la d'un helic\xc3\xb2pter. Les ales fixes solen ser sim\xc3\xa8triques respecte a un pla vertical i s'anomena semi-ala o ala a cadascuna de les dues parts en que les divideix aquest pla._NEWLINE_Els pioners de l'aviaci\xc3\xb3 van construir, emulant el vol de les aus, tot tipus d'artefactes dotats d'ales articulades que generaven corrents d'aire. Nom\xc3\xa9s quan van construir m\xc3\xa0quines amb ales fixes que es despla\xc3\xa7aven per l'aire en lloc de generar corrents, va ser possible el vol de m\xc3\xa0quines m\xc3\xa9s pesades que l'aire. Encara que hi ha ales de tots els tipus i formes, totes obeeixen als principis explicats anteriorment._NEWLINE_Ja que \xc3\xa9s la part que proporciona la sustentaci\xc3\xb3 d'un avi\xc3\xb3, \xc3\xa9s la que m\xc3\xa9s terminologia t\xc3\xa9 associada per distingir les seves parts. Tot seguit es mostra aquesta terminologia."